google/wiki40b huggingface dataset:
Klodenes kamp (1953)

Handling

Dr. Clayton Forrester (Gene Barry) og Sylvia van Buren (Ann Robinson) er blant menneskene som bevitner at et meteorlignende objekt kolliderer med jorden... Det viser seg imidlertid at objektet skjuler en hærskarer av marsboere. Angrepet på jorden er i gang, Forrester må lete febrilsk etter svakheter for å stoppe dem.
Pereute

Utseende

Middelsstore (vingespenn 50-70 millimeter), mørke sommerfugler med avrundede vinger. Oversiden er svart, med et rødt eller gult tverrbånd på forvingen og et lysere, mer eller mindre metallglinsende felt i indre del av bakvingen. Undersiden er mørkbrun, med det gule eller røde båndet på forvingen og i tillegg er deler av bakvingens forkant gul.

Levevis

Larvene lever på planter i mistelteinfamilien (Loranthaceae).
Disse sommerfuglene lever i tåkeskog mellom 700-2200 meter over havet, gjerne i nærheten av bekker.

Utbredelse

Slekten er utbredt fra Mexico i nord til det sørlige Brasil (Rio Grande do Sul) i sør.
Frøya Næringspark

Frøya Næringspark AS er en bedrift som ble stiftet 9. desember 2003 for å overta de gamle fabrikklokalene til Marine Harvest Norway på Nesset på Frøya i Trøndelag. 
Anlegget ble kjøpt av tre tidligere ansatte, Nils Gunnar Larsen, som er daglig leder, Kolbjørn Jektvik og Olaf Reppe. Målet var å dra i gang ulike aktiviteter knyttet til næringsaktiviteter. De tidligere fabrikklokalene er i dag i stor grad utleid til næringer knyttet til oppdrettsvirksomheten som drives i kommunen, samt tilstøtende næringer.
Blant virksomheter som driver fra lokalene er Su San Norway AS, der Lee Chul-ho har engasjert seg i arbeidet med å utnytte Lite utnyttede ressurser (LUR), som blant annet kongsnegler.
The Innkeepers

Sammendrag

Claire og Luke er to ansatte ved et hotell som snart skal stenge for godt. Claire, som har alvorlig astma, har nylig droppet ut av college. Luke har et nettsted om spøkelser, inkludert legenden om Madeline O'Malley. En brud som hang seg på 1800-tallet da hun ble forlatt på bryllupsdagen sin. Kroppen hennes ble angivelig gjemt i kjelleren av hotellets daværende eiere. Om ettermiddagen kommer en eldre kvinne som Claire gjenkjenner som Leanne Rease-Jones, en tidligere skuespiller. Samme natt hører Claire lyder fra en garasje, hvor det er en dør til kjelleren. Hun låser døren med en hengelås.
Claire spiller inn elektronisk stemme-fenomen, og hører svake stemmer og musikk. Et stort flygel spiller av seg selv, og Leanne avslører hun faktisk har forlatt sin karriere som skuespiller for å bli medium. Hun advarer Claire om å ikke gå ned i kjelleren. Tidlig neste morgen våkner Claire av den døde Madeline på rommet sitt. Senere kommer en eldre mann, og ber om et hotellrom for natten. Luke og Claire bestemmer seg for å undersøke kjelleren, hvor liket av Madeline ble gjemt.
De oppdager paranormal aktivitet, og Luke blir livredd. Leanne kommer i kontakt med en ånd i kjelleren, og sier de må forlate hotellet umiddelbart. Claire løper ovenpå for å hente den eldre mannen, men han har begått selvmord. Konfrontert med spøkelset av Madeline, får Claire et kraftig astma-anfall. Neste morgen, forteller Lukas at han hørte Claire skrike fra kjelleren, men døren var låst. Luke og Leanne reiser sin vei. Filmen avsluttes med Claire stående ved vinduet i et tomt rom. Hun snur seg og ser utover rommet, så smeller en dør igjen helt av seg selv.
Ice Harbor-demningen

Ice Harbor-demningen (engelsk: Ice Harbor Lock and Dam) er en demning med et vannkraftverk som ligger i Snake River i staten Washington i USA, 13 km nordøst for byen Burbank i Walla Walla County. Dette er det siste kraftverket i Snake-elva før denne munner ut i Columbia River i samme delstat.
Anlegget ble påbegynt 1955 og ferdigstilt i 1961, med utvidelse i 1976. Det er en installert effekt på 603 MW med en største brutto kapasitet på 693 MW, fordelt på seks turbiner. Demningen er 30 meter høy og 860 meter lang. I dammen er det en 200 meter lang og 26 meter bred sluse som gjør det mulig å frakte gods opp og ned langs elva. I 2015 bestod godstrafikken av korn, oljeprodukter, gjødsel, treprodukter og diverse annet, til sammen mer enn 2 millioner tonn. Det er to fisketrapper så stillehavslaks, niøyer og annen fisk kan passere. Inne i demningen er det et besøkssenter med informasjon om dammen og friluftsaktiviteter i området.
Demningen skaper Lake Sacajawea, et 50 km langt reservoar i Snake-elva som strekker seg opp til neste demning ovenfor – Lower Monumental-demningen.
John Strong (kaptein)

John Strong var en engelsk kaptein og oppdagelsesreisende.
Under en ekspedisjon fra London til Sør-Amerika 1689–1691 som kaptein på «Welfare» oppdaget han sundet mellom de to hovedøyene i øygruppen Falklandsøyene. Han navnga sundet Falkland Sound (Falklandssundet) etter Anthony Cary, 5. vicomte av Falkland som var deleier i «Welfare». Senere ble navnet tatt i bruk på hele øygruppen.
Den 27. januar 1690 foretok han den første registrerte ilandstigningen på Falklandsøyene. Ekspedisjonen fortsatte gjennom Magellanstredet.
Tolvsrød

Tolvsrød er en bydel i Tønsberg kommune i Vestfold. Bydelen ligger i Søndre Slagen, østre del av kommunen ca. 5 km øst for Tønsberg sentrum. Tolvsrød er en forstad i Tønsberg. Tolvsrød lå tidligere i Sem kommune.
Tolvsrød er et eget poststed med postkontor og postnummer 3150 til 3154. Tolvsrød har også et lite kjøpesenter (bydelsenter) med apotek, bank og diverse butikker. Sentralt på Tolvsrød ligger Presterød skole og Presterød ungdomsskole (PUS), ungdomsskole for Søndre Slagen og Husøy. Fra Tolvsrød er det kort vei til Ringshaugstranda med Furustrand Campingplass like ved, Slagenhallen og naturområder. Tolvsrød er grunnkrets i Tønsberg kommune i delområde Ringshaug.
Endinga -rød i navnet Tolvsrød kommer trolig av ordet rydning, og Tolvsrød betegner da stedet der Tolv (eller trolig Tollef) gjorde rydning, altså ryddet plass til en ny gård.
Kara Mbodji

Landslaget

Han ble tatt ut i Senegals tropp til VM i fotball 2018 i Russland.
Hauger skole

Historie

Hauger skole ble innviet 18. august 1969 som den andre ungdomsskolen i Bærum, etter Bekkestua skole (1968). Det tok 15 måneder å bygge Hauger skole. I 1970 stod Østerås skole ferdig, etter de samme tegningene som Hauger - men speilvendt - og bygget av de samme. Disse tre skolene utgjorde fase 1 av ungdomsskoletilbudet i Bærum, etter at grunnskoleloven med endringen i 1969 innførte treårig ungdomsskole og avviklet realskolen og framhaldsskolen. 
De første årene ble ungdomsskoleelever busset frem og tilbake til Hauger skole fra alle kanter av Bærum, og elevtallet var i flere år nærmere 800. Etter hvert som det ble bygget flere ungdomsskoler i Bærum, og de tidligere framhaldsskolene kunne omreguleres til ungdomsskoler, ble elevtallet på Hauger redusert.

Elever og ansatte

Hauger skolekrets omfatter elever fra Levre skole og delvis fra Bryn og Hammerbakken skole. Elever som deltar i innføringstilbudet, og som går i 10. klasse, skrives inn på Hauger skole uansett hvilken nærskole de egentlig sokner til. Yngre elever i innføringstilbudet er i utgangspunktet skrevet inn på sin nærskole mens de gjennomgår innføringstilbudet på Hauger.
Personalet på Hauger skole består (2019) av 34 pedagoger, hvorav 5 som er særlig tilknyttet innføringstilbudet. I det pedagogiske personalet søker Hauger skole alltid å ha personer med kompetanse innenfor spesialpedagogikk, andrespråks-/migrasjonspedagogikk, dramapedagogikk og fagdidaktikk på masternivå.

Pedagogikk, tradisjoner og elevmiljø

Hauger skole legger vekt på fellesskapsopplevelser, og har tradisjon for å legge opp til kulturelle hendelser. Alle elever skal ha opplevd å stå sammen med andre på en scene i løpet av sin tid på Hauger. Det er tradisjon ved skolen for at elevene på 10. trinn skriver og setter opp en musikal nærmere jul, bl.a. som del av musikkfaget og tverrfaglig med norskfaget. Elevene på 9. trinn lager en forestilling med utgangspunkt i lærestoff fra bl.a. samfunnsfaget. Gjennom året holdes det flere allmøter for hele skolen, der det er kulturelle innslag fra forskjellige trinn, grupper og enkeltelever.
Hauger skole ble innlemmet i Bærum kommunes prosjekt "digital skolehverdag med nettbrett 1:1" i januar 2018. Alle undervisningsrom og møterom er rigget for arbeid på digitale flater. Hauger skole avviklet ordningen med egne datarom i 2018.
I valgfagsundervisningen på Hauger skole blandes elever fra alle klassetrinn, og fra innføringstilbudet. 
I 2012 etablerte Hauger skole en plan for arbeid med elevmiljøet. Planen beskriver faste og tilfeldige tiltak knyttet til elevenes miljø, trivsel og medvirkning. Siden 2018 har Hauger skole tilbudt gratis frokost til elevene tre dager i uken. Skolen har også kantine.
Alle aktiviteter som man tenker seg at senere vil bli omtalt som felleshendelser, er gratis for elevene. Det arrangeres et vinterball for 10. trinn i januar hvert år, alle trinn har skidag, og foreldrenes arbeidsutvalg (FAU) har lagt frem retningslinjer for klasseturer som ivaretar gratisprinsippet i skolen.
Patientombuddet

Pasientklagesenter

Pasientklagesenteret mottar klager over den helsefaglige virksomheten i det danske helsevesenet og klager vedrørende pasientrettigheter. Under pasientklagesenteret hører også klager over avgjørelser fra de lokale psykiatriske pasientklagenevnder vedrørende tvangsbehandling.

Læringsenhet

Læringsenheten under Patientombuddet ivaretar den sentrale administrasjon av rapporteringssystemet for utilsiktede hendelser i helsevesenet. Denne læringsenheten mottar på nasjonalt nivå de rapporterte hendelser og gjennomgår og formidler kunnskap herfra tilbake til helsevesenet.

Internasjonal sykesikring

International Sygesikring veileder om rettigheter til helsehjelp etter dansk lovgivning, EU-regler og andre internasjonale avtaler om sykesikring under midlertidige opphold eller bopel i EØS-land og Schweiz.
Norsk Republikansk Allianse

Norsk Republikansk Allianse er et norsk politisk parti som stilte til valg i Sør-Trøndelag i 2005 der det fikk 92 stemmer. Partiet forsøkte også å stille i flere fylker uten å lykkes. I 2009 stilte partiet liste i Oslo, men manglet finansiering til å drive valgkamp. Partiet fikk 54 stemmer, og ble dermed Norges minste parti.
Partiet ble grunnlagt av den tidligere Senterparti-politikeren, offiseren og godseieren Erlend Skattem fra Storfosna. Blant de uttalte forbildene for partiet er Kåre Willoch, Vladimir Putin og Lee Iaccoca. Avskaffelse av monarkiet er blant kampsakene. Partiet ønsker også billigere mat og bensin, og er skeptiske til innvandring av frykt for det de ser på som norske kulturverdier. Det er også mot norsk krigsdeltakelse i utlandet og skeptisk til NATO slik det har utviklet seg de senere årene.
Roing under Middelhavslekene 1997

Roing under Middelhavslekene 1997. Roing var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var sjuebde gangen som roing var med på programmet under middelhavslekene. Det ble konkurrert i seks klasser, kun for menn. Italia ble beste nasjon med to gullmedaljer foran Frankrike som også vant to gull.
Lorenzo Geyres

Transport

Ruta 3 forbinder Lorenzo Geyres med Paysandú, Salto, Artigas og Colonia.
Turid Birkeland

Liv og arbeid

Turid Birkeland fikk sin videregående utdanning ved Bjerke videregående skole i Oslo, og hadde ex.phil som eneste universitetsgrad. På Regjeringens nettsider blir hun også omtalt som journalist. Noen journalistfaglig utdannelse hadde hun ikke.
Mens Birkeland var festivalsjef for Risør kammermusikkfest, drev hun også «Solsiden Kafé» på torget i Risør frem til april 2007, hvorpå hun ble oppsagt. Lokalene eies av tidligere arbeidsdirektør Ted Hanisch, også han tidligere arbeiderpartipolitiker. Turid Birkeland ble fra august 2007 ansatt som rådgiver i TV-divisjonen i Telenor.
Birkeland var leder av Arbeidernes ungdomsfylking (AUF) 1989–1992 og for Ja-aksjonen for norsk EU-medlemskap i 1994. I 1996 ble hun hentet av Jagland som kulturminister etter Åse Kleveland. I den posisjonen satt Birkeland i ca. ett år. I perioden 1986–1989 var hun fast møtende vararepresentant på Stortinget. Hun arbeidet også en tid for LOs kontor i Brussel.
Turid Birkeland var kultursjef i NRK og programleder i kulturavdelingen i NRK. Hun ledet programmet Silikonfri sone på TVNorge, og var programleder på TV+ i 1995, i tillegg til jobb som leder for programrådet i P4.
Fra april 2012 og frem til sin død var Birkeland direktør for Rikskonsertene hvor hennes visjon om et samhandlende kulturfelt for skolesektoren førte til en stor sammenslåing av Den kulturelle skolesekken til en ny felles administrasjon som vil erstatte Rikskonsertene.
Ved kommunevalget i 2015 ble hun valgt inn i Oslo bystyre som representant for Arbeiderpartiet.

Sykdom og dødsfall

Turid Birkeland fikk den sjeldne diagnosen myelofibrose rundt 2010. Hun døde som følge av en infeksjon i forbindelse med sykdommen.
Høyåsen (Vestby)

Høyåsen er en ås i Vestby kommune, Akershus. Med sine 140,5 moh. er den det høyeste punktet i kommunen.
Mount Kirkpatrick

Fossilfunn på Mount Kirkpatrick

Et av de viktigste fossilfunnene i Antarktis er gjort på Mount Kirkpatrick i Hanson-formasjonen. Antarktis var i forhistorisk tid varmere og dekket av tett bar- og konglepalmeskog. Fordi alle kontinentene tidligere hang sammen i det enorme superkontinentet kalt Pangaea, var det forhistorisk dyrelivet i Antarktis nært beslektet med dyrelivet i andre deler av verden. Det er blant annet funnet fossiler av flere dinosaurer her.
Rasmus på loffen

Rasmus på loffen, svensk Rasmus på luffen, er et av Astrid Lindgrens eventyrbarn. 
Rasmus vokser opp på et barnehjem og håper på å bli adoptert, men de som kommer på besøk til barnehjemmet velger alltid småjenter med lokkete hår og aldri en strihåret gutt. Derfor rømmer Rasmus. Han treffer en mann, som er landstryker, Paradis-Oskar.
I filmen fra 1981 ble Paradis-Oskar spilt av Allan Edwall, en skuespiller som var med i mange filmatiseringer av Astrid Lindgrens bøker, blant annet som faren til Emil fra Lønneberget.
Aust-Telemark tingrett

Aust-Telemark tingrett er en førsteinstansdomstol under Agder lagdømme. Tingretten ligger i Notodden i Telemark og dekker kommunene Hjartdal, Notodden, Tinn, Bø og Sauherad. Domstolen består av sorenskriver Håvard Skjeldås, én dommer og én dommerfullmektig.
Miguel Trauco

Landslaget

Han ble tatt ut i Perus tropp til VM i fotball 2018 i Russland.
Svandalen

Svandalen er en dal i Sauda kommune, beliggende omtrent 3 kilometer vest for Saudasjøen. Dalen er mest kjent for Sauda skisenter, som er det største i Rogaland.
Selve dalen ligger mellom 250 og 350 meter over havet, med fjell som strekker seg opp mot 1 000 meters høyde. Dalens topografi kan minne om et atrium, med åpning ut mot øst.
Dalen bærer preg av et spredt bebyggelsesmønster og hytter. Fra 2002 er det etablert store hyttefelt like ved og i området rundt skitrekket. I april 2007 var det registrert 300 hytter. Dette har ført til en positiv økonomisk utvikling både for skisenteret og Sauda kommune, som nå satser stort på turisme og friluftsaktiviteter.
Nederst i Svandalen finnes Lyngmyr skianlegg med lysløyper for langrennsløpere og skiskytteranlegg.
Fylkesvei 711 knytter Svandalen til Saudasjøen og riksvei 520 som går gjennom kommunen.
Norsk avtalerett

Avtaler skal holdes

En avtale er en avtale, så partene kan ikke bare trekke seg fra en avtale. Avtalen skal gjennomføres etter hva partene har blitt enige om. Prinsippet blir omtalt som «pacta sunt servanda». Hver av partene kan få hjelp av myndighetene til å gjennomføre avtalen med tvang (tvangsfullbyrdelse) dersom motparten ikke holder hva han/hun lovet. Det finnes visse begrensninger i dette prinsippet. Blant annet plikter man ikke å oppfylle en avtale som strider mot lov eller «ærbarhet». Det siste innebærer at man ikke kan tvinges til å gjennomføre noe som er direkte umoralsk, eller som er et for stort inngrep i den personlige frihet.

Formfrihet

En avtale kan inngås på hvilken form man vil: Skriftlig, muntlig, eller hva partene måtte ønske. Det er selvfølgelig lettest å bevise hva avtalen faktisk går ut på hvis man har en skriftlig avtale.

Avtalefrihet

Man kan inngå avtale om hva man vil og med hvem man vil, så lenge det ikke kommer i strid med andre viktige hensyn i et samfunn. En avtale om å gjøre noe kriminelt binder ingen. Slik er det også med avtaler som i for stor grad binder den personlige friheten.
Alexander Wylie

Bakgrunn

Wylie ble født i London og gikk på skole i Drumlithie i Kincardineshire, og deretter i Chelsea i London.

Kinamisjonær

Mens han var lærling hos en møbelsnekker, plukket han opp en kinesisk grammatikk skrevet på latin, og etter å ha mestret sistnevnte språk gjorde han slik god framgang i kinesisk at i 1846 engasjerte misjonæren James Legge ham til å ha overoppsyn med London Missionary Societys presse i Shanghai. 
I denne  posisjonen skaffet han seg inngående kjennskap i kinesisk religion og sivilisasjon, især i kinesisk matematikk. Han foretok en rekke lengre reiser i Kinas indre. Han var i stand til å demonstrere i sin avhandling Jottings on the Science of the Chinese at George Horners metode (1819) i å løse ligninger av alle ordrer hadde vært kjent for kinesiske matematikere på 1300-tallet.
Han gjorde flere reiser til Kinas indre, mest kjent er den i 1858 sammen med lord Elgin på en kanonbåt tilhørende den britiske marine langs elven Chang Jiang og til Nanking hvor han tjenestegjorde som eneste medlem av tre som møtte myndighetene i Taiping, og i 1864 med Griffith John til hovedstaden Sichuan og kilden av elven Hanjiang. Han fullførte spredningen av en million kinesiske utgaver av Det nye testamente framskaffet av det britiske og utlandske bibelsamfunnets særskilte fond av 1855. Fra 1863 var han agent for det samme samfunnet. Han ble etterfulgt av Samuel Dyer junior, sønn av Samuel Dyer, og svoger av Hudson Taylor.
Alexander Wylie hadde et omfattende forfatterskap, blant annet om protestantisk misjonshistorie i Kina (Memorials of Protestant Missionaries to the Chinese, Shanghai, 1867). Han utgav på kinesisk bøker om aritmetikk, geometri, algebra, mekanikk, astronomi, og dampmaskiner, og oversatte også Matteus- og Markus-evangeliene. På engelsk var hans fremste verk Jottings on the Science of the Chinese, utgitt i 1853 i Shanghai; foruten en samling artikler utgitt under tittelen Chinese Researches i 1897 i Shanghai; Memorials of Protestant Missionaries (1867); og Notes on Chinese Literature (Shanghai, 1867). Han skrev også en artikkel om den nestorianske stele i Xian.
Da hans helse og syn begynte å svikte dro han tilbake til London i 1877. I 1882 solgte han rundt 20 000 kinesiske titler og antikke bøker han hadde samlet i Kina til biblioteket i Oxford. Hans samling er i dag oppbevart i Bodleian Library som «Alexander Wylie Collection». Blind og lenket til sengen døde han i sitt hjem i Hampstead den 6. februar 1887 og ble gravlagt på kirkegården i Highgate.
Karihavet

Karihavet er en bukt eller vik beliggende mellom Aspøya og fastlandet i Tingvoll, Møre og Romsdal, forbundet med Tingvollfjorden via Langsetvågen mot sydøst. I nord har Karihavet forbindelse med Freifjorden gjennom Nålsundkanalen. Den eneste øyen i Karihavet er Narstadholmen som ligger i innløpet til den nordlige delen av Karihavet, mellom Gjelvika på Aspøya og Børkjeneset på fastlandsiden i øst.
Aghada kraftverk

Aghada kraftverk er et varmekraftverk ved Middleton når storbyen Cork i det sørøstre Irland. Anlegget har en opprinnelig installert produksjonskapasitet på 528 MW i fire enheter, men i 2010 ble en 435 MW turbin med kombinasjonssyklus åpnet. Totaleffekten er dermed økt til 963 MW. Anlegget stod ferdig i 1981. Brenselkilden er naturgass og tungolje.
Operatør er selskapet ESB Power Generation, og den nyeste generatoren ble levert av Alstom. Brenneren har lavt NOx-utslipp. Brenselkilden er primært naturgass, subsidiært olje på eldre enheter.
Gérard Debreu

Bakgrunn

Debreu ble født i Calais, hvor hans far arbeidet i tekstilbranajen. Han ble foreldreløs i en tidlig alder. Faren begikk selvmord. Moren døde tidlig av naturlige årsaker. I 1941 påbegynte han studier ved École Normale Supérieure i Paris. 
Etter D-dagen ble han etter at tyskerne var tildels trengt tilbake innrullert i den franske hær. Han ble overført til trening i Algerie og deretter var han utstasjonert i de franske styrker i Tyskland frem til juli 1945.

Økonom

Han gjenopptok studiene i 1945-46 og var på det tidspunkt blitt interessert i økonomi, ikke minst Léon Walras' generelle likevektsteori. Fra 1946 til 1948 arbeidet han som assistent ved Centre National de la Recherche Scientifique. I løpet av disse to et halvt år fullførte han sin overgang fra matematikk til økonomi. I 1948 kom han til USA på et Rockefeller Fellowship, som gjorde ham i stand til å besøke adskillige amerikanske universiteter såvel som universitetene i Uppsala og Oslo i 1949–50.
I 1948 kom Debreu til USA og besøkte flere amerikanske universiteter. Ved årsskiftet 1949-50 var han i Uppsala og Oslo. Debreu begynte å jobbe ved University of Chicago i løpet av sommeren 1950. I 1955 begynte han ved Yale University.
I 1960-61 begynte han ved Stanford og viet det meste av tiden sin til de komplekse bevisene som dukket opp i 1962 av det generelle teoremet om eksistensen av en økonomisk likevekt. I januar 1962 startet han arbeidet ved University of California, Berkeley der han holdt tittelen som universitetsprofessor i økonomi og matematikk. På slutten av 60-og 70-årene besøkte han universiteter i Leiden, Cambridge, Bonn og Paris.
I juli 1975 ble han statsborger i USA.
I 1976 mottok han den franske Æreslegionen. Han var medlem av International Academy of Science. I 1983 vant han Sveriges Riksbanks pris i økonomisk vitenskap til minne om Alfred Nobel. I 1990 ble han president i American Economic Association. 
Debreu giftet seg med Françoise Bled i 1946 og de fikk to døtre som heter Chantal og Firenze, født henholdsvis i 1946 og 1950. Debreu døde i Paris på nyttårsaften 2004 i en alder av 83 år.
Jan Grønli

Trivia

Han er den eneste personen som har vært med i alle Olsenbanden Jr., dog med forskjellige roller i alle filmene.
Baard Kaalaas

Liv

Kaalaas arbeidet i flere år som folkeskolelærer, før han tok realartium i 1876 og reallærereksamen i 1878. Siden var han lærer ved flere privatskoler i Kristiania, blant andre Gjertsens skole. Fra 1878 begynte han å studere moser, særlig levermoser. Han studerte disse mosene rundt om i Norge, særlig på Vestlandet, dels på egen hånd, dels med stipend fra universitetet. Han skrev flere avhandlinger om Norges moseflora. Særlig hadde «Levermossernes udbredelse i Norge» grunnleggende betydning, og ble belønnet med Kronprinsens gullmedalje.

Utmerkelser

Kaalaasdalen på Spitsbergen er oppkalt etter ham.
Erika Calmeyer

Erika Calmeyer er en norsk filmregissør.

Utdannelse

I 2014 avsluttet hun regissørutdannelsen ved Den norske filmskolen. Hun har også studert film i Melbourne i Australia.

Karriere

Eksamensarbeidet ved Den norske filmskolen var filmen LEA, som vant flere filmpriser.
Hun har medvirket som assistent i ulike funksjoner i produksjoner som dokumentarserien Hjernevask (2010) og TV-serien Valkyrien (2017), og var location manager for TV-serien Dag (2011).
I 2018 ble kortfilmen Weight of Spring, regissert av Calmeyer, nominert i klassen «Beste nordiske film» på festivalen Minimalen; til «Beste nordiske kortfilm» på festivalen Nordisk Panorama; til «Beste film» på Kortfilmfestivalen i Grimstad; og til «Beste internasjonale kortfilm» på Odense International Film Festival.
I 2018 var hun en av tolv kvinnelige filmskapere som ble plukket ut til å delta i Utviklingsprogram for kvinnelige filmskapere (UP), med oppstart høsten 2018. Programmet ble etablert av Norsk filminstitutt og Talent Norge i fellesskap for å jevne ut den skjeve kjønnsbalansen innen norsk film ved å styrke talentfulle unge kvinners muligheter til å nå videre i filmbransjen. UP har også som mål at minst 80 prosent av deltagerne skal være i gang med å skape film innen tre år etter at de har deltatt i programmet.
Nichols gasskraftverk

Nichols gasskraftverk er et varmekraftverk nordøst for byen Amarillo i delstaten Texas i det sørvestlige USA. Det har en installert produksjonskapasitet på 457 MW, fordelt på 3 blokker med moderne gassturbiner. Operatør er Xcel Energy Co.
Anlegget ble bygget ut i årene 1957–1968. Brenselkilden er naturgass.